CELEX: C2005/271/44
Language: lv
Date: 2005-10-29 00:00:00
Title: lieta T-312/05: Prasība, kas celta 2005. gada 9. augustā — Eiropas Kopienu Komisija/E. Alexiadou

29.10.2005   
            
            
               LV
            
            
               Eiropas Savienības Oficiālais Vēstnesis
            
            
               C 271/22
            
         Prasība, kas celta 2005. gada 9. augustā — Eiropas Kopienu Komisija/E. Alexiadou
   
   (lieta T-312/05)
   (2005/C 271/44)
   (Tiesvedības valoda — grieķu)
   Lietas dalībnieki
   
      Prasītāja: Eiropas Kopienu Komisija (pārstāvji — Dimitris Triandafilu [Dimitrios Triantafyllou] un Dimoss Nikolopuls [Dimos Nikolopoulos], avocat)
   
      Atbildētāja: Efrosiņi Aleksialdu [Effrosnyni Alexiadou]
   Prasītājas prasījumi:
   
               —
            
            
               piespriest atbildētajai samaksāt Komisijai summu 26 068, 11 eiro apmērā, kas atbilst pamatsummai 23 036, 31 eiro apmērā un kavējuma procentu summai 3 031,80 eiro apmērā par laiku no 2003. gada 1. marta līdz 2005. gada 31. augustam;
            
         
               —
            
            
               piespriest atbildētājai samaksāt Komisijai procentu summu 3,31 eiro apmērā par dienu līdz pilnīgai parāda atmaksai;
            
         
               —
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Eiropas Kopiena, ko pārstāv Eiropas Komisija, noslēdza ar atbildētāju — konsorcija locekli — līgumu Nr. G1ST-CT-2002-50227-PLASAMALEATHER, kura priekšmets bija specifiska izpētes un tehnoloģiskās attīstības programma ūdensnecaurlaidīgas ādas apstrādei ar aukstu plazmu.
   Līgumā bija paredzēts, ka Komisija finansiāli sekmēs attiecīgā projekta realizāciju, izmaksājot summu, kas nepārsniedz 832 362 eiro. Šajā sakarā Komisija ar konsorcija koordinatores starpnieka palīdzību izmaksāja atbildētajai avansu 23 036,31 eiro apmērā.
   Tomēr uzreiz pēc tam, kad atbildētāja bija saņēmusi šo summu, tā darīja zināmu koordinatorei, ka pārtrauc ādas izstrādājumu ražošanu, ir nolēmusi vērst savas darbības citā virzienā, nevar garantēt, ka programmas darbības tiks veiksmīgi īstenotas, un ka tā uzskatīja par vēlamu jau no paša sākuma atteikties no [turpmākas šīs] programmas [īstenošanas].
   Lai gan atbildētājai vairākkārt tika nosūtītas brīdinājuma vēstules, tā neatmaksāja avansa summu, lai gan kā koordinatore to apliecināja, tā nepiedalījās izpētes [veikšanā] un, līdz ar to, avansa summu neizlietoja šim mērķim.
   Savā prasības pieteikumā Komisija prasa atmaksāt iepriekš minēto summu, kā arī pienākošos procentu maksājumus.